देर रात शशिकला ने पन्नीरसेल्वम को AIADMK के कोषाध्यक्ष पद से हटाया, कहा - पार्टी एकजुट  
तमिलनाडु में एआईएडीएमके में अंतर्कलह बढ़ती जा रही है
मंगलवार देर शाम से शुरू हुआ हाई वोल्टेज ड्रामा देर रात तक जारी रहा
ओ. पन्नीरसेल्वम ने शशिकला के खिलाफ बगावत कर दी है
इससे पहले ओ. पन्नीरसेल्वम ने शशिकला के खिलाफ खुलकर बगावत कर दी. पन्नीरसेल्वम ने कहा कि जयललिता चाहती थीं कि अगर उन्हें कुछ हो जाए तो मैं मुख्यमंत्री बनूं. उन्होंने कहा कि अम्मा (जयललिता) के सपनों पूरा करने के लिए मैंने अपना सर्वश्रेष्ठ प्रयास किया. उन्होंने यह भी कहा कि उन्हें मुख्यमंत्री पद से इस्तीफा देने के लिए मजबूर किया गया. पन्नीरसेल्वम ने कहा, जो राज्य के हितों की रक्षा कर सकता है, उसे ही मुख्यमंत्री बनना चाहिए. पन्नीरसेल्वम ने कहा कि यदि जनता चाहेगी तो वह तमिलनाडु सीएम के पद से अपना इस्तीफा वापस ले सकते हैं. वहीं, पन्नीरसेल्वम की खुली बगावत के बाद शशिकला के आवास पर विधायकों की आपात बैठक बुलाई गई.
 
पन्नीरसेल्वम मंगलवार रात को जयललिता की समाधि पर गए और वहां अकेले में कुछ देर तक ध्यान किया. वह वहां करीब 40 मिनट तक रहे. इस दौरान बड़ी तादाद में अन्नाद्रमुक कार्यकर्ता और अन्य लोग उन्हें देखने के लिए जमा हो गए. बाद में उन्होंने मीडिया से बातचीत करते हुए आत्मा कचोट रही थी, इसलिए यहां आया. उन्होंने कहा कि देश को और अपनी पार्टी के सदस्यों को कुछ सच्चाई बताना चाहता हूं.